กรมอุตุฯ เตือนวันนี้ ปชช. เตรียมรับมือ “พายุฤดูร้อน” ทั่วประเทศ
กรมอุตุนิยมวิทยา เตือนทุกภาคของไทย รับมือพายุฤดูร้อนในวันนี้ ซึ่งจะทำให้เกิดฝนฟ้าคะนอง ลมกระโชกแรง และมีลูกเห็บบางแห่ง ขอให้ประชาชนระมัดระวังในการขับรถผ่านจุดที่เกิดพายุฝน
กรมอุตุนิยมวิทยา เตือนทุกภาคของไทย รับมือพายุฤดูร้อนในวันนี้ ซึ่งจะทำให้เกิดฝนฟ้าคะนอง ลมกระโชกแรง และมีลูกเห็บบางแห่ง ขอให้ประชาชนระมัดระวังในการขับรถผ่านจุดที่เกิดพายุฝน
18 เม.ย. 2565

กรมอุตุนิยมวิทยา ประกาศเตือนภัย ฉบับที่ 9 เกี่ยวกับการเกิดพายุฤดูร้อนบริเวณประเทศไทย โดยมีผลกระทบในวันนี้ (18 เม.ย.2565) ว่า บริเวณความกดอากาศสูงหรือมวลอากาศเย็นกำลังปานกลางได้แผ่ลงมาปกคลุมถึงภาคตะวันออกเฉียงเหนือ ด้านตะวันออกของภาคเหนือของประเทศไทย และทะเลจีนใต้ ในขณะที่ประเทศไทยมีอากาศร้อนถึงร้อนจัด
ลักษณะเช่นนี้ทำให้บริเวณดังกล่าวมีพายุฤดูร้อนเกิดขึ้น โดยมีลักษณะของพายุฝนฟ้าคะนอง ลมกระโชกแรง และมีลูกเห็บตกบางแห่ง รวมทั้งจะมีฝนตกหนักและฟ้าผ่าเกิดได้ จึงขอให้ประชาชนระวังอันตรายจากภัยดังกล่าว โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ ใกล้สิ่งปลูกสร้างและป้ายโฆษณาที่ไม่แข็งแรง และเพิ่มความระมัดระวังในการสัญจรผ่านบริเวณที่มีพายุฝนฟ้าคะนอง ซึ่งอาจเกิดอันตรายจากลมกระโชกแรงและฟ้าผ่าได้
โดยจังหวัดที่คาดว่าจะได้รับผลกระทบ ภาคเหนือ: จังหวัดแม่ฮ่องสอน เชียงใหม่ เชียงราย ลำพูน พะเยา น่าน แพร่ ลำปาง อุตรดิตถ์ พิษณุโลก สุโขทัย กำแพงเพชร พิจิตร และเพชรบูรณ์
ภาคตะวันออกเฉียงเหนือ: จังหวัดเลย หนองบัวลำภู อุดรธานี ขอนแก่น ชัยภูมิ นครราชสีมา มหาสารคามบุรีรัมย์ และสุรินทร์
ภาคกลาง: จังหวัดนครสวรรค์ อุทัยธานี ชัยนาท สิงห์บุรี อ่างทอง สุพรรณบุรี พระนครศรีอยุธยา สมุทรสงคราม สมุทรสาคร กาญจนบุรี นครปฐม ราชบุรี รวมทั้งกรุงเทพมหานครและปริมณฑล
ภาคตะวันออก: จังหวัดสระแก้ว นครนายก ปราจีนบุรี ฉะเชิงเทรา ชลบุรี ระยอง จันทบุรี และตราด
ภาคใต้: จังหวัดเพชรบุรี และประจวบคีรีขันธ์